
ΑΠΟΦΑΣΕΙ Σ 

Αριθ. Γ6/598 (1) 

Προϋποθέσεις και διαδικασία εκλογής των αιρετών με¬ 
λών του ΥΣΕΕΠ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 16 του Ν. 2817/2000 
(ΦΕΚ 78/14.3.2000) «Εκπαίδευση ατόμων με ειδικές εκ¬ 
παιδευτικές ανάγκες και άλλες διατάξεις». 

2. Το γεγονός ότι απάτην απόφαση αυτή δενπροκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 


Ορίζουμε τη διαδικασία εκλογής των αιρετών μελώντου 
Υπηρεσιακού Συμβουλίου Ειδικού Εκπαιδευτικού προσω¬ 
πικού (ΥΣΕΕΠ) ως ακολούθως: 

1. Τρόπος εκλογής 

Οι μετέχοντες στο ΥΣΕΕΠ αιρετοί εκπρόσωποι, του Ει¬ 
δικού Εκπαιδευτικού Προσωπικού καιτου Ειδικού Βοηθη¬ 
τικού Προσωπικού των ΣΜΕΑ και των ΚΔΑΥ της Χώρας 
εκλέγονται με άμεση και καθολική ψηφοφορία που διεξά¬ 
γεται το δεύτερο Σάββατο του μηνάς Δεκεμβρίου κάθε 
δεύτερου έτους, στην Κ.Υ. του ΥΠΕΠΟ. 

Όσοι υπηρετούν σε ΣΜΕΑ και ΚΔΑΥ εκτός του Ν. Αττι¬ 
κής και των νησιών του Πειραιά ψηφίζουν με αλληλογρα¬ 
φία. Μπορούν να ψηφίσουν αυτοπροσώπως εφόσον το 
επιθυμούν. 

Την απόφαση προκήρυξης των εκλογών εκδίδει ο Γενι¬ 
κός Γραμματέας του ΥΠΕΠΟ μέσα στο μήνα Οκτώβριο. 

2. Δικαίωμα εκλέγειν και εκλέγεσθαι 

α) Δικαίωμα να εκλέγουν έχουν όλα τα τακτικά μέλη του 
Ειδικού Εκπαιδευτικού Προσωπικού καιτου Ειδικού Βοη¬ 
θητικού Προσωπικού που ανήκουν οργανικά σε ΣΜΕΑ και 
ΚΔΑΥ της χώρας εφόσον είναι μέλη πρωτοβάθμιων συν¬ 
δικαλιστικών οργανώσεων. 

β) Δικαίωμα να εκλέγονται έχουν όλα τα μόνιμα μέλη 
του προσωπικού της α) περίπτωσης της παραγράφου αυ¬ 
τής που ανήκουν οργανικά σε ΣΜΕΑ και ΚΔΑΥ , πλην αυ¬ 
τών που τελούν σε κατάσταση αυτοδίκαιης αργίας. 

γ) Το δικαίωμα να εκλέγουν έχουν μόνο όσοι είναι γραμ¬ 
μένοι στον πίνακα εκλογέων. 

δ) Η άσκηση του εκλογικού δικαιώματος είναι υποχρεω¬ 
τική. 

3. Πίνακες εκλογέων - Αιτήσεις 

Η Δ/νση Ειδικής Αγωγής της Κ.Υ. του ΥΠΕΠΟ σε συνερ¬ 
γασία με τις πρωτοβάθμιες συνδικαλιστικές οργανώσεις 
συντάσσει το πρώτο δεκαπενθήμερο του μηνάς Οκτωβρίου 
πίνακες εκλογέων στους οποίους περιλαμβάνονται όλα τα 
μέλη του Ειδικού Εκπαιδευτικού Προσωπικού καιτου Ειδι¬ 
κού Βοηθητικού Προσωπικού τα οποία συγκεντρώνουν τις 
προϋποθέσεις της παραγράφου 2 α) της απόφασης αυτής. 
Οι πίνακες συντάσσονται κατά ΣΜΕΑ και ΚΔΑΥ, κλάδο και 
βαθμό και στέλνονται στον Πρόεδρο της Εφορευτικής Επι¬ 
τροπής και κοινοποιούνται στις Δ/νσεις Εκπαίδευσης που 
υπηρετεί το εν λόγω προσωπικό. 

4. Υποβολή υποψηφιοτήτων 

Κάθε εκλογέας που πληροί τις προϋποθέσεις της παρ. 
2β) της απόφασης αυτής έχει δικαίωμα να μετέχει στις 
εκλογές είτε ως μεμονωμένος υποψήφιος είτε κατά συν¬ 
δυασμούς υποψηφίων στους οποίους περιλαμβάνονται 
τουλάχιστον τέσσερις (4) υποψήφιοι. Κάθε συνδυασμός 
περιλαμβάνει την ονομασία του συνδυασμού, το ονομα¬ 
τεπώνυμο των υποψηφίων, τον κλάδο στον οποίο ανή¬ 
κουν και τον εκπρόσωπο του συνδυασμού ο οποίος προ¬ 
κύπτει από κοινή δήλωση των υποψηφίων. Δεν είναι δυ¬ 
νατή η συμμετοχή υποψηφίων σε περισσότερους από ένα 
συνδυασμούς. Οι υποψηφιότητες μεμονωμένες ή κατά 
συνδυασμό υποβάλλονται μέχρι 25 Οκτωβρίου του έτους 
της εκλογής στην αρμόδια Δ/νση Ειδικής Αγωγής της Κ. Υ. 
του ΥΠΕΠΘ με συστημένη επιστολή. 

Υποψήφιοι, ανακηρύσσονται ως αιρετοί εκπρόσωποι 
στο ΥΣΕΕΠ, ανακηρύσσονται ύστερα από έλεγχο των 
προϋποθέσεων για την εκλογή τους, με απόφαση του Γε¬ 
νικού Γραμματέα του Υπουργείου Εθνικής Παιδείας και 
Θρησκευμάτων μέχρι 30 Οκτωβρίου. 

6. Εφορευτική Επιτροπή 

Με απόφαση του Προϊσταμένου της Δ/νσης Ειδικής 
Αγωγής της Κ.Υ. του ΥΠ.Ε.Π.Θ. που εκδίδεται δέκα ημέ¬ 
ρες πριν από την εκλογή ορίζεται τριμελής εφορευτική 
επιτροπή από τακτικά και αναπληρωματικά μέλη τα οποία 
κληρώνονται σε ειδική συνεδρίαση που πραγματοποιεί¬ 
ται στο κατάστημα της Κ.Υ. του ΥΠ.Ε.Π.Θ. από μέλη που 
είναι εκλογείς και υπηρετούν σε ΣΜΕΑ και ΚΔΑΥ όληςτης 
χώρας και δεν είναι υποψήφιοι στις εκλογές. 

Πρόεδρος της Εφορευτικής Επιτροπής ορίζεται το αρ¬ 
χαιότερο σε βαθμό μέλος. 

Ο Πρόεδρος της Εφορευτικής Επιτροπής ορίζει τον 
Γ ραμματέα με τον αναπληρωτή του από μέλη που ανή¬ 
κουν στην κατηγορία των εκλογέων του πρώτου εδαφίου 
της παραγράφου αυτής. 

7. Ψηφοδέλτια - φάκελοι 

α) Τα ψηφοδέλτια είναι έντυπα και πολυγραφημένα και 
έχουν χρώμα λευκό. 

β) Τα ψηφοδέλτια περιλαμβάνουν τον τίτλο του Υπηρε¬ 
σιακού Συμβουλίου και το ονοματεπώνυμο του υποψηφί¬ 
ου, αν δε πρόκειται για συνδυασμό τα ονοματεπώνυμα 
των υποψηφίων με αλφαβητική σειρά και την ονομασία 
του συνδυασμού. 

γ) Κάθε μεμονωμένος υποψήφιος αποτελεί συνδυασμό 
και γράφεται σε ξεχωριστό ψηφοδέλτιο. 

δ) Τα ψηφοδέλτια και οι φάκελοι αυτών εκτυπώνονται 
και προωθούνται στην Εφορευτική Επιτροπή με την φρο¬ 
ντίδα της Δ/νσης Ειδικής Αγωγής της Κ.Υ. του ΥΠΕΠΘ. 

8. Ψηφοφορία 

α) Η εκλογή γίνεται ενώπιον της Εφορευτικής Επιτρο¬ 
πής από την 9η πρωινή μέχρι την 3η μεσημβρινή ώρα, 
μπορεί δε να παραταθεί εφόσον έχουν προσέλθει πριν 
από την λήξη της εκλογείς οι οποίοι δεν μπόρεσαν να ψη¬ 
φίσουν. 

Η Εφορευτική Επιτροπή διευθύνει την εκλογή, τηρεί βι¬ 
βλία πρακτικών, πρωτόκολλο ψηφοφορίας και χρησιμο- 
ποιείτη σφραγίδα της Υπηρεσίαςτην οποία παραδίδει με- 
τάτοτέλοςτης ψηφοφορίας. Επίσης έχει τη φροντίδα για 
την τήρηση της Δημόσιας Τάξης στον τόπο της ψηφοφο¬ 
ρίας και γύρω από αυτόν. 

β) Την ημέρα της ψηφοφορίας και μία ώρα πριν την 
έναρξη αυτής τα μέλη της Εφορευτικής Επιτροπής είναι 
υποχρεωμένα να βρίσκονται στο κατάστημα ψηφοφορίας 
για να παραλάβουν το κατάστημα, την κάλπη, τα έπιπλα 


και όλα τα εκλογικά είδη. Ακολούθως εξετάζεται από την 
Επιτροπή αν η κάλπη είναι άδεια, κλείνεται, σφραγίζεται 
και συντάσσεται πρακτικό που υπογράφεται από την Επι¬ 
τροπή και τους παρευρισκόμενους υποψήφιους ή τους 
αντιπροσώπους τους. 

Την καθορισμένη για ψηφοφορία ώρα ο Πρόεδρος της 
Επιτροπής κηρύσσει την έναρξη της ψηφοφορίας και κα- 
λεί τους εκλογείς να ψηφίσουν. Η Εφορευτική Επιτροπή 
ελέγχει την αστυνομική ταυτότητα αυτών που ψηφίζουν, 
σημειώνει τα ονόματα τους στον πίνακα των εκλογέων, 
τους καταγράφει σε ξεχωριστό πίνακα με τη σειρά που 
ψηφίζουν σημειώνοντας το ονοματεπώνυμο τους και τη 
Σχολική Μονάδα ή το ΚΔΑΥ στο οποίο υπηρετούν. 

γ) Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με τη σφραγίδα της και μονογρα¬ 
φημένο από τον Πρόεδρο καθώς και ένα ψηφοδέλτιο από 
κάθε συνδυασμό ή μεμονωμένο υποψήφιο. 

δ) Ο εκλογέας αποσύρεται σε ειδικό διαχώρισμα και 
αφού σημειώσει με σταυρό προτίμησης μέχρι δύο από 
τους αναγραφόμενους υποψήφιους στο ψηφοδέλτιο του 
συνδυασμού της αρεσκείας του τοποθετεί το ψηφοδέλ¬ 
τιο εντός του λευκού φακέλου και το ρίχνει στην κάλπη. 

Για τους μεμονωμένους υποψήφιους δεν απαιτείται 
σταυρός προτίμησης. 

Η λαθεμένη σημείωση σταυρού δεν ακυρώνειτο ψηφο¬ 
δέλτιο το οποίο στη περίπτωση αυτή υπολογίζεται στη δύ¬ 
ναμη του συνδυασμού. 

ε) Γιατους εκλογείς που θα ψηφίσουν με αλληλογραφία 
σύμφωνα με τη παράγραφο 1 της απόφασης αυτής η 
Δ/νση Ειδικής Αγωγής της Κ.Υ. του ΥΠΕΠΘ αποστέλλει 
στους Προϊσταμένους των Δ/νσεων Α/θμιας και Β/θμιας 
Εκπαίδευσης επαρκή αριθμό ψηφοδελτίων, φακέλους 
ψηφοφορίας σφραγισμένους με τη σφραγίδα της Εφο¬ 
ρευτικής Επιτροπής και Ειδικούς φακέλους για την ταχυ¬ 
δρόμηση των φακέλων ψηφοφορίας. 

Οι Προϊστάμενοι των οικείων Δ/νσεων Εκπαίδευσης 
οφείλουν να παραδώσουν σε κάθε εκλογέα από ένα ψη¬ 
φοδέλτιο των συνδυασμών και μεμονωμένων υποψηφίων, 
από ένα εκλογικό φάκελο και τον ειδικό φάκελο ταχυδρό¬ 
μησης, βάσει του αντιγράφου του πίνακα εκλογέων στον 
οποίο σημειώνεται το ονοματεπώνυμο του παραλαμβά- 
νοντας ενώ οι εκλογείς υπογράφουν στον πίνακα αυτό για 
την παραλαβή του υλικού. 

Κάθε εκλογέας συμπληρώνει το ψηφοδέλτιο σύμφωνα 
με τα αναφερόμενα στην περίπτωση δ) της παραγράφου 
αυτής, το τοποθετεί στον εκλογικό φάκελο τον οποίο κλεί¬ 
νει και στη συνέχεια τον θέτει στον ειδικό φάκελο ταχυ¬ 
δρόμησης στον οποίο σημειώνει τα στοιχεία του ως απο¬ 
στολέας και τον ταχυδρομεί στην Εφορευτική Επιτροπή 
με συστημένη επιστολή το ταχύτερο δυνατό ώστε να φθά- 
σει στην Εφορευτική Επιτροπή μέχρι την ημέρα της ψη¬ 
φοφορίας. Φάκελοι που θα φτάσουν στην Εφορευτική 
Επιτροπή, μετά τη λήξη της ψηφοφορίας θεωρούνται εκ¬ 
πρόθεσμοι και δεν λαμβάνονται υπόψη. 

Η Εφορευτική Επιτροπή μετά την αποπεράτωση της αυ¬ 
τοπρόσωπης ψηφοφορίας και προτού προβεί στη διαλο¬ 
γή των ψήφων ανοίγει τους Ειδικούς φακέλους, επιβεβαι¬ 
ώνει τα στοιχεία των εκλογέων τα οποία καταχωρεί και 
στο πρωτόκολλο ψηφοφορίας με ειδική μνεία «ψηφίσα- 
ντες με αλληλογραφία». Στη συνέχεια ελέγχει τους φακέ¬ 
λους ψηφοφορίας οι οποίοι μονογράφονται από τον Πρό¬ 
εδρο της Εφορευτικής Επιτροπής και ρίχνονται στη κάλ¬ 
πη. 

στ) Κάθε υποψήφιος ή ο αντιπρόσωπος του έχει το δι¬ 
καίωμα να υποβάλει στην Εφορευτική Επιτροπή ένσταση 
για παραβάσεις διατάξεων της απόφασης αυτής κατά τη 
διάρκεια της ψηφοφορίας μέσα ή έξω από το εκλογικό κα¬ 
τάστημα. 

Οι ενστάσεις είναι γραπτές και η Εφορευτική Επιτροπή 
αποφασίζει αμέσως ή όταν τελειώσει η ψηφοφορία. 

9. Διαλογή ψηφοδελτίων 

Η Εφορευτική Επιτροπή μετά το τέλος της ψηφοφορίας 
προβαίνει στη διαλογή των ψήφων ως εξής: 

α) Ανοίγει την κάλπη και βεβαιώνει στο βιβλίο των πρα¬ 
κτικών ότι οι σφραγίδες της κάλπης βρέθηκαν άθικτες τη 
στιγμή του ανοίγματος αυτής. Στη συνέχεια αριθμεί τους 
φακέλους συγκρίνοντας τον αριθμό αυτών με τον αριθμό 
των εκλογέων που ψήφισαντόσο αυτοπροσώπως όσο και 
με αλληλογραφία. Αν προκύψει διαφορά αφαιρούνται οι 
φάκελοι που δεν έχουν την μονογραφή του Προέδρου 
της Εφορευτικής Επιτροπής και ακολούθως εκείνοι που 
δεν έχουν τη σφραγίδα της Εφορευτικής Επιτροπής. Ανη 
διαφορά δεν καλύπτεται οι φάκελοι ρίχνονται στην κάλπη 
και αφαιρούνται τόσοι όσοι απαιτούνται για να καλυφθεί 
η διαφορά, οι φάκελοι που αφαιρούνται καταστρέφονται 
από τον Πρόεδρο της Εφορευτικής Επιτροπής. 

β) Μετά την αρίθμηση των φακέλων ο Πρόεδρος της 
Επιτροπής αποσφραγίζει κάθε φάκελο χωριστά και αφού 
εξακριβώσει το έγκυρο του ψηφοδελτίου, διαβάζει μεγα¬ 
λοφώνως την ονομασία του συνδυασμού και τα ονοματε¬ 
πώνυμα των υποψηφίων που έλαβαν σταυρό προτίμησης 
ή το ονοματεπώνυμο του μεμονωμένου υποψηφίου. Κάθε 
έγκυρο ψηφοδέλτιο αριθμείται και μονογράφεται από τον 
Πρόεδρο της Εφορευτικής Επιτροπής. Στη συνέχεια γί¬ 
νεται καταμέτρηση των ψήφων υπέρ κάθε συνδυασμού ή 
μεμονωμένου υποψηφίου και των σταυρών προτίμησης 
υπέρ κάθε υποψηφίου συνδυασμού. 

Μετά τον τερματισμό της διαλογής η Εφορευτική Επι¬ 
τροπή καταχωρίζει στο βιβλίο Πρακτικών της Εκλογής 
την ώρα πέρατος της διαλογής τον αριθμό των γραμμέ¬ 
νων στον πίνακα εκλογέων, τον αριθμό των εκλογέων που 
ψήφισαν, τον αριθμό των άκυρων ψηφοδελτίων, τον αριθ¬ 
μό των έγκυρων ψηφοδελτίων που έλαβε κάθε μεμονω¬ 
μένος υποψήφιος καθώς και κάθε συνδυασμός στο σύνο¬ 
λο του και κατά υποψήφιο και κάθε άλλο χρήσιμο στοι¬ 
χείο. 

γ) Κάθε υποψήφιος ή ο αντιπρόσωπος του έχει δικαίω¬ 
μα να υποβάλλει ένσταση κατά της διαδικασίας διαλογής 
των ψήφων. Οι ενστάσεις είναι γραπτές και ασκούνται 
ενώπιον της Εφορευτικής Επιτροπής και εκδικάζονται 
από αυτήν πριν από το πέρας της διαλογής. 

Το βιβλίο πρακτικών της εκλογής υπογράφεται από τα 
μέλη της Εφορευτικής Επιτροπής, του παρόντες μεμο¬ 
νωμένους υποψηφίους ή εκπροσώπους των συνδυα¬ 
σμών. 

10. Ανάδειξη υποψηφίων 

α) Τακτικά μέλη εκλέγονται από κάθε συνδυασμό ή από 
μεμονωμένους υποψήφιους εκείνοι που έλαβαν τους πε¬ 
ρισσότερους σταυρούς προτίμησης. Σε περίπτωση ισο- 
ψηφίας διενεργείται κλήρωση από την Εφορευτική Επι¬ 
τροπή. Αναπληρωματικά μέλη εκλέγονται οι επόμενοι 
υποψήφιοι κατά τη σειρά των ψήφων που έχουν συγκε¬ 
ντρώσει. Εκλογικό μέτρο για την κατανομή του αριθμού 
των αιρετών εκπροσώπων μεταξύ του συνδυασμού και 
των μεμονωμένων υποψηφίων είναι το τρίτο των έγκυρων 
ψηφοδελτίων. 


Συνδυασμός ή μεμονωμένος υποψήφιος που συγκε¬ 
ντρώνει αριθμό ψηφοδελτίων ίσο ή μεγαλύτερο του εκλο¬ 
γικού μέτρου, εκλέγει έναν εκπρόσωπο. 

Αν ο αριθμός των εκπροσώπων δεν καλύπτεται, ο δεύ¬ 
τερος εκπρόσωπος αναδεικνύεται από το συνδυασμό ή 
το μεμονωμένο υποψήφιο που έλαβε τους περισσότε¬ 
ρους σταυρούς, αφού συγκριθείτο υπόλοιπο των ψήφων 
του συνδυασμού που εξέλεξε ήδη ένα εκπρόσωπο με τον 
αρχικό αριθμό ψήφων των υπολοίπων συνδυασμών ή με¬ 
μονωμένων υποψηφίων. 

Αν κανένας συνδυασμός ή μεμονωμένος υποψήφιος 
δεν συμπληρώνει το εκλογικό μέτρο ο αριθμός των εκ¬ 
προσώπων κατανέμεται μεταξύ των συνδυασμών και των 
μεμονωμένων υποψηφίων που έλαβαν τους περισσότε¬ 
ρους σταυρούς. Σε περίπτωση ισοψηφίας μεταξύ τους η 
κατανομή των εκπροσώπων γίνεται με κλήρωση που διε¬ 
νεργεί η Εφορευτική Επιτροπή. 

β) Με ευθύνη του Προέδρου της Εφορευτικής Επιτρο¬ 
πής συντάσσεται το πρακτικό εκλογής των αιρετών εκ¬ 
προσώπων το οποίο υπογράφεται από τον ίδιο και τον 
Γραμματέα και παραδίδεται με απόδειξη μαζί με το πρω¬ 
τόκολλο και τα λοιπά εκλογικά έγγραφα στον Προϊστάμε¬ 
νο της Διεύθυνσης Ειδικής Αγωγής της Κ.Υ. του ΥΠΕΠΘ. 

Τα ανωτέρω στοιχεία φυλάσσονται για ένα έτος από το 
διορισμό των αιρετών μελών στο Συμβούλιο και ύστερα 
καταστρέφονται από το ΥΣΕΕΠ, αφού συνταχθεί σχετικό 
πρακτικό. 

γ) Κάθε υποψήφιος μπορεί να ασκήσει ένσταση κατά 
του κύρους της εκλογής των αιρετών εκπροσώπων μέσα 
σε πέντε ημέρες από την ημέρα της εκλογής ενώπιον του 
Γ ενικού Γ ραμματέατου Υπουργείου Εθνικής Παιδείας και 
θρησκευμάτων. 

Κατά την εκδίκαση των ενστάσεων εξετάζεται το πρα¬ 
κτικό εκλογής των αιρετών εκπροσώπων και ορίζεται η 
σειρά εκλογής των τακτικών και αναπληρωματικών μελών 
με σχετική πράξη η οποία υποβάλλεται μέσα σε τρεις ημέ¬ 
ρες στο Γ ενικό Γ ραμματέα τουΥΠΕΠΘ. 

Σε περίπτωση ισοψηφίας μεταξύ υποψηφίωνγιατον κα¬ 
θορισμό της σειράς γίνεται κλήρωση μεταξύ αυτών που 
συγκέντρωσαν τον ίδιο αριθμό ψήφων. 

Η κλήρωση γίνεται από τον αρμόδιο για την εκδίκαση 
των ενστάσεων παρουσία των ενδιαφερομένων. 

11. Ανακήρυξη αιρετών εκπροσώπων - διορισμός στο 
ΥΣΕΕΠ. 

α) Με απόφαση του Γ ενικού Γ ραμματέα του Υπουργεί¬ 
ου Εθνικής Παιδείας και Θρησκευμάτων η οποία στηρίζε¬ 
ται στο πρακτικό της Εφορευτικής Επιτροπής και στην 
απόφαση με την οποία εκδικάστηκαν οι ενστάσεις της 
προηγούμενης παραγράφου κυρώνονται τα αποτελέ¬ 
σματα των εκλογών και ανακηρύσσονται οι υποψήφιοι αι¬ 
ρετοί εκπρόσωποι, ήτοι: δύο τακτικά και δύο αναπληρω¬ 
ματικά μέλη γιατο Υπηρεσιακό Συμβούλιο του Ειδικού Εκ¬ 
παιδευτικού Προσωπικού (ΥΣΕΕΠ). 

Ο διορισμός των αιρετών μελών στο ΥΣΕΕΠ γίνεται με 
απόφαση του Γενικού Γραμματέα του Υπουργείου Εθνι¬ 
κής Παιδείας και Θρησκευμάτων. 

β) Οι διοριζόμενοι ως τακτικά μέλη στο ΥΣΕΕΠ, των 
οποίων η οργανική θέση είναι εκτός του Νομού Αττικής, 
αποσπώνται σε ΣΜΕΑ και ΚΔΑΥ, αντίστοιχα, του Ν. Αττι¬ 
κής για όσο χρόνο διαρκεί η θητεία τους. Τα μέλη αυτά 
απαλλάσσονται των καθηκόντων τους κατά την ημέρα 
των συνεδριάσεων του Συμβουλίου. Επίσης απαλλάσσο- 




17364 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νται μία ημέρα πριν από κάθε συνεδρίαση και μία ημέρα 
το μήνα, προκειμένου να μελετήσουν τα θέματα του Συμ¬ 
βουλίου, εφόσον το ζητήσουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

□ 

Αριθ. Γ4/891 (2) 

Ίδρυση και λειτουργία των Τμημάτων Αθλητικής Διευκό¬ 
λυνσης Γυμνασίων (ΤΑΔ) διαδικασία επιλογής και πα¬ 
ραμονής των μαθητών στα Αθλητικά Τμήματα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της αριθ. Γ4/902/29.9.1998 απόφασης 
του Υπουργού Εθνικής Παιδείας και θρησκευμάτων (ΦΕΚ 
21/Β/17.1.1990), που κυρώθηκε με το άρθρο 7 του Ν. 
1894/90 (ΦΕΚ 11Ο/Α’). 

2. Τις διατάξειςτου άρθρου Μπαρ. 51 του Ν. 2817/2000 
(ΦΕΚ 78 τ.Α’/14.3.2000) «εκπαίδευση των ατόμων με ειδι¬ 
κές εκπαιδευτικές ανάγκες και άλλες διατάξεις». 

3. Τις προτάσεις της Κεντρικής Επιτροπής Αθλητικών 
Τμημάτων για την ίδρυση και λειτουργία των Τμημάτων 
Αθλητικής Διευκόλυνσης (πράξη 2/29.8.2000). 

4. Τις διατάξειςτου άρθρου 27του Ν. 2081/92 (ΦΕΚ 154 
Α) «περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» με τα οποία 
προστέθηκε άρθρο 230 στο Ν. 1558/85 (ΦΕΚ 1377), όπως 
τελικά αντικαταστάθηκε με το άρθρο 1 του Ν. 2459/97 
(ΦΕΚ 389). 

5. Την με αριθμ. ΣΤ5/25/26.4.2000 απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων (ΦΕΚ Β’ 582) «ορισμός αρμοδιοτήτων Υφυ¬ 
πουργού Εθνικής Παιδείας και Θρησκευμάτων». 

6. Το γεγονός ότι από την απόφαση αυτή δεν προκαλεί- 
ται επιπλέον δαπάνη στον κρατικό προϋπολογισμό, απο¬ 
φασίζουμε: 

Ορίζουμε τις ημέρες και ώρες διδασκαλίας αθλημάτων 
στα Τμήματα Αθλητικής Διευκόλυνσης (ΤΑΔ) Γυμνασίου, 
τις προϋποθέσεις ίδρυσης και λειτουργίας των Τ.Α.Δ. και 
των αθλημάτων που θα καλλιεργούνται σε αυτά, τη διαδι¬ 
κασία επιλογής και παραμονής των μαθητών στα τμήμα¬ 
τα αυτά. 

Α. Ωράριο διδασκαλίαςαθλημάτωνσταΤ.Α.Δ. Γ υμνασίου: 

1. Το πρόγραμμα προπόνησης στα επιλεγμένα αθλήματα 
των Τ.Α.Δ. Γ υμνασίου θα γίνεται τρεις φορές την εβδομάδα 
με προτεινόμενες ημέρες τις Δευτέρα - Τετάρτη - Παρα¬ 
σκευή, θα αρχίζει στις 7.30 και θα τελειώνει με το τέλος της 
2ης διδακτικής ώρας. Το υπόλοιπο πρόγραμμα των Τ.Α.Δ. 
θα αρχίζει τις ημέρες που υπάρχει προπόνηση από την 3η 
διδακτική ώρα τις δε άλλες ημέρες από την 1 η και θα παρα- 
τείνεται ορισμένες ημέρες και μετά την 6η διδακτική ώρα. 

2. Στα Τ.Α.Δ. το μάθημα της Φυσικής Αγωγής έχει αντι- 
κατασταθεί με την προβλεπόμενη στην προηγούμενη πα¬ 
ράγραφο αθλητική προπόνηση για τα αθλήματα που καλ¬ 
λιεργούνται σε αυτά, για δε τα υπόλοιπα μαθήματα θα 
εφαρμόζεται το αντίστοιχο αναλυτικό πρόγραμμα για κά¬ 
θε τάξη του Γ υμνασίου. 


Β. Προϋποθέσεις ίδρυσης - λόγοι κατάργησης και όροι 
λειτουργίαςΤ.Α.Α. Γυμνασίου: 

1. Η Ίδρυση Τμήματος Αθλητικής Διευκόλυνσης γίνεται 
με απόφαση του Υπουργού Εθνικής Παιδείας και Θρη¬ 
σκευμάτων, μετά από εισήγηση της Κεντρικής Επιτροπής 
Αθλητικών Τάξεων (Κ.Ε.Α.Τ.) μέχριτηνίδη Απριλίου κάθε 
έτους. Στην ίδια απόφαση περιλαμβάνονται και τα αθλή¬ 
ματα που θα καλλιεργηθούν σ’ αυτό. Με απόφαση του 
Υπουργού Εθνικής Παιδείας και Θρησκευμάτων μετά από 
γνώμη της Κ.Ε.Α.Τ. μπορεί να προστεθούν νέα αθλήματα 
σε ήδη λειτουργούντα Τ.Α.Δ. 

2. Για την έκδοση των ανωτέρων αποφάσεων, υποβάλ¬ 
λονται στην Κ.Ε.Α.Τ. Από τους Προϊσταμένους Γ ραφείων 
Φυσικής Αγωγής από 10-20 Φεβρουάριου αιτιολογημέ¬ 
νες προτάσεις σύμφωνα με τα όσα ορίζονται στην παρ. 8 
του κεφαλαίου αυτού σε συνεργασία με τους Προϊσταμέ¬ 
νους Διευθύνσεων Δευτεροβάθμιας Εκπαίδευσης λαμβά- 
νοντας υπόψη και τις αιτιολογημένες προτάσεις των 
Αθλητικών Ομοσπονδιών οι οποίες υποβάλλονται από 10- 
20 Ιανουάριου στα Γ ραφεία Φυσικής Αγωγής. 

3. Η Ίδρυση κάθε νέου Τ.Α.Δ. γίνεται στην πρώτη (Α') τά¬ 
ξη του Γ υμνασίου, με επέκταση του θεσμού κατά μια τά¬ 
ξη κάθε νέο σχολικό έτος, μέχρι να λειτουργήσουν Τμή¬ 
ματα σε όλες τις τάξεις του Γ υμνασίου. 

4. Σε κάθε τάξη Τ.Α.Δ. καλλιεργούνται δύο (2) τουλάχι¬ 
στον αθλήματα. Σε εξαιρετικές περιπτώσεις απομακρυ¬ 
σμένων περιοχών, δύναται να καλλιεργείται και ένα (1) 
άθλημα, ύστερα από έγκριση της Κ.Ε.Α.Τ., με αριθμό μα¬ 
θητών όχι μικρότερο των δεκαπέντε (15). Ο ελάχιστος 
αριθμός των μαθητών - αθλητών σε κάθε τάξη για κάθε 
ομαδικό άθλημα δεν πρέπει να είναι μικρότερος των δέκα 
(10) ανεξαρτήτως φύλου. Σε κάθε ατομικό άθλημα ο ελά¬ 
χιστος αριθμός μαθητών δεν πρέπει να είναι μικρότερος 
των έξι (6) ανεξαρτήτως φύλου. Είναι δυνατή η μείωση 
του αριθμού των μαθητών-τριών σε ποσοστό 25% στη Β’ 
τάξη και 50% στη Γ’ τάξη σε σχέση με τον αριθμό των μα¬ 
θητών-τριών της Α’ τάξης με την προϋπόθεση ότι παρα¬ 
μένουν τα ίδια άτομα. 

5. Μετά τα τρία (3) πρώτα χρόνια λειτουργίας κάθε 
Τ.Α.Δ. πρέπει να λειτουργούν τμήματα και να καλλιερ¬ 
γούνται αθλήματα σε δύο (2) τουλάχιστον τάξεις. Σε πε¬ 
ρίπτωση που για δύο συνεχή χρόνια λειτουργήσει τμήμα 
ή καλλιεργηθεί άθλημα σε μία (1) μόνο τάξη η λειτουργία 
όλου του Τ.Α.Δ. ή του συγκεκριμένου αθλήματος ανα¬ 
στέλλεται. Εφόσον ανασταλεί η λειτουργία Τ.Α.Δ. ή η καλ¬ 
λιέργεια αθλήματος για δύο (2) συνεχή χρόνια το Τ.Α.Δ. 
αυτό ή το άθλημα, αντίστοιχα, καταργείται. Η λειτουργία 
Τ.Α.Δ. αναστέλλεται σε κάθε περίπτωση που παύσουν να 
πληρούνται οι προϋποθέσεις της παραγράφου Β' 6 ή πα- 
ραβιάζονται οι όροι των παραγράφων Β'3, Β'7 και Β'8. 

6. Σε κάθε Τ.Α.Δ. μπορούν να καλλιεργούνται και μέχρι 
τέσσερα (4) αθλήματα ως ακολούθως: 

α) τρία (3) ατομικά και ένα (1) ομαδικό 
β) δύο (2) ατομικά και δύο (2) ομαδικά 
γ )τρία (3) ομαδικά 
δ) τέσσερα (4) ατομικά 

7. Για την ίδρυση Τμήματος Αθλητικής Διευκόλυνσης 
καθώς και για τη συνέχιση της λειτουργίας του πρέπει να 
πληρούνται οι παρακάτω προϋποθέσεις: 

α) Γειτνίαση του σχολείου με αθλητικούς χώρους ή 
ύπαρξη αιθουσών δίπλα σε αθλητικούς χώρους. 

β) Συνεχής πρωινή λειτουργία του σχολείου που θα τα 
στεγάσει. 

γ) Ύπαρξη αναγκαίας αθλητικής υλικοτεχνικής υποδο¬ 
μής ανάλογη με τα αθλήματα που καλλιεργούνται στα 
τμήματα αυτά. 

δ) Ύπαρξη αθλητικών σωματείων στην έδρα του ΤΑΔ 
που καλλιεργούν ίδια με τα Τ.Α.Δ. αθλήματα και που 
έχουν αξιόλογη αθλητική δραστηριότητα (αριθμός ενερ¬ 
γών σωματείων, αριθμός αθλητών, αθλητικές διακρίσεις, 
τμήματα υποδομής). 

ε) Ύπαρξη επαρκούς προπονητικού δυναμικού που ικα¬ 
νοποιεί τα κριτήρια επιλογής για διδασκαλία σταΤ.Α.Δ. 

Για τις προϋποθέσεις α', β', γ', δ' και ε' απαιτείται βεβαί¬ 
ωση του οικείου Γ ραφείου Φυσικής Αγωγής, ενώ για τις 
προϋποθέσεις δ' και ε' βεβαίωση της Αρμόδιας Αθλητικής 
Ομοσπονδίας. Οι ανωτέρω βεβαιώσεις προσκομίζονται 
μαζί με τις προτάσεις στις αντίστοιχες προθεσμίες όπως 
ορίζονται στην παρ. Β2. Ειδικά για τη συνέχιση λειτουρ¬ 
γίας των ΤΑΔ απαιτείται η αποστολή στη Δ/νση Φυσικής 
Αγωγής της ΚΎ. του ΥΠ.Ε.Π.Θ. από τα οικεία Γ ραφεία Φυ¬ 
σικής Αγωγής σχετικών εντύπων παρακολούθησης της 
λειτουργίας των ΤΑΔ από 1 έως 31 Οκτωβρίου και από 1 
έως 28 Φεβρουάριου κάθε σχολικούς έτους. 

8. Την ευθύνη εποπτείας και ελέγχου των Τ.Α.Δ. έχει ο 
προϊστάμενος του Γ ραφείου Φυσικής Αγωγής, ο οποίος 
επιλαμβάνεται και οποιουδήποτε άλλου θέματος άπτεται 
της λειτουργίας των Τ.Α.Δ. Μέχρι 30 Ιουνίου ο Προϊστά¬ 
μενος του Γ ραφείου Φυσικής Αγωγής υποβάλλει έκθεση 
λειτουργίας του ΤΑΔ. 

Γ. Διαδικασία επιλογής και παραμονής των μαθητών 
στα Αθλητικά Τμήματα: 

1. Στα Τ.Α.Δ. εγγράφονται μαθητές της Α’ Γυμνασίου 
ύστερα από επιλογή η οποία διενεργείται από 5 μέχρι 20 
Μάίου κάθε σχολικού έτους. 

2. Οι προϊστάμενοι των Γραφείων Φ.Α. με έγγραφο τους 
προς τους Διευθυντές των Σχολείων Α/βάθμιας Εκπαί¬ 
δευσης του τομέα ευθύνης τους ανακοινώνουν τη δυνα¬ 
τότητα συμμετοχής των μαθητών στη διαδικασία επιλο¬ 
γής για τα Τ.Α.Δ. μέχρι 20 Απριλίου κάθε έτους. 

3. Οι γονείς των μαθητών που επιθυμούν να συμμετά- 
σχουν στη διαδικασία επιλογής οφείλουν να υποβάλουν 
αίτηση, στο Γ ραφείο Φυσικής Αγωγής του σχολείου στο 
οποίο θέλουν να φοιτήσουν ή στο οικείο Γ ραφείο Φυσικής 
Αγωγής κατά το χρονικό διάστημα από 20 μέχρι 30 Απρι¬ 
λίου. Στην αίτηση θα αναφέρεται σε ποιο από τα αθλήμα¬ 
τα που διδάσκονται στο συγκεκριμένο Αθλητικό Τμήμα 
θέλουν να λάβει μέρος το παιδί τους. 

4. Οι υποψήφιοι για επιλογή και φοίτηση σε Αθλητικό 
Τμήμα δεν στερούνται του δικαιώματος υποβολής αίτη¬ 
σης για συμμετοχή σε κλήρωση σε Πειραματικό Γυμνάσιο 
(πρώην πρότυπο). 

5. Για τη διενέργεια των δοκιμασιών των υποψηφίων 
συγκροτείται σε κάθε Νομό επιτροπή με απόφαση του 
προϊσταμένου Δευτ/βάθμιας Εκπαίδευσης, αποτελούμε- 
νη από τον προϊστάμενο του Γ ραφείου Φυσική Αγωγής, 
τον υπεύθυνο του Συστήματος Υποστήριξης Αναπτυξια¬ 
κού Αθλητισμού της Γενικής Γραμματείας Αθλητισμού 
του Νομού και τρεις καθηγητές Φυσικής Αγωγής για κά¬ 
θε άθλημα από αυτούς που διδάσκουν στο Αθλητικό Τμή- 
μα ή από καθηγητές Φυσικής Αγωγής που υπηρετούν 
στην Πρωτοβάθμια ή Δευτεροβάθμια Εκπαίδευση του 
Νομού και έχουν ειδικότητα ή εξειδίκευση στο συγκεκρι¬ 
μένο άθλημα ή παραπλήσιο, σε περίπτωση που δεν 
υπάρχει στο νομό με την συγκεκριμένη ειδικότητα ή ειδί¬ 
κευση. 


6.0 αριθμός των συ μμετεχόντων μαθητών στα ΤΕΣΤ, σε 
κάθε άθλημα, θα πρέπει να είναι τουλάχιστον τριπλάσιος 
του αριθμού αυτών που πρόκειται να επιλεγούν. Εξαιρού¬ 
νται τα αθλήματα που η επιλογή γίνεται μόνο με αγωνιστι¬ 
κά κριτήρια (κολύμβηση , Ρ.Α.Γ., ενόργανη γυμν. κ.λ.π.). 

7. Οι επιτροπές μετά το πέρας των δοκιμασιών, συ¬ 
ντάσσουν αξιολογικούς πίνακες με τα ονόματα των μαθη¬ 
τών και τις επιδόσεις τους κατά άθλημα το αργότερο μέ¬ 
χρι 30 Μάίου. Οι πίνακες με τα ονόματα των επιτυχόντων 
μαθητών στέλνονται στους Διευθυντές των Σχολείων της 
Α/βάθμιας Εκπαίδευσης που ανήκουν οι οποίοι με τη σει¬ 
ρά τους διαβιβάζουν τους πίνακες στο Γ υμνάσιο που λει¬ 
τουργεί το Τ.Α.Δ. Αντίγραφο των πινάκων αυτών διαβιβά¬ 
ζεται στην Κ.Ε.Α.Τ. 

8. Οι γονείς των επιτυχόντων μαθητών, οφείλουν να εγ¬ 
γράφουν αυτούς στο Αθλητικό Τμήμα κατά το χρονικό 
διάστημα από 1 μέχρι 10 Σεπτεμβρίου. Σε περίπτωση μη 
εγγραφής των επιλεγέντων ο Διευθυντής του Γ υμνασίου 
σε συνεργασία με τον Προϊστάμενο του Γ ραφείου Φυσι¬ 
κής Αγωγής οφείλει να ειδοποιήσει τους γονείς των επι- 
λαχόντων μαθητών από τους πίνακες αξιολόγησης που 
έχουν υπερβείτο προβλεπόμενο ελάχιστο όριο του ιδίου 
αθλήματος και φύλου με τους εγγραφέντες. Στην περί¬ 
πτωση αυτή οι εγγραφές πραγματοποιούνται εντός τριών 
ημερών. 

9. Γιατον χαρακτηρισμό της φοίτησης των μαθητώντων 
Τ.Α.Δ. ισχύουν τα αριθμητικά όρια που σε κάθε περίπτω¬ 
ση προβλέπονται από τις ισχύουσες διατάξεις για τους 
μαθητές των άλλων σχολείων. 

10. Αδικαιολόγητες απουσίες στο μάθημα της Φυσικής 
Αγωγής συνιστούνλόγο απομάκρυνσης του μαθητή από 
το Αθλητικό Τμήμα μετά από εισήγηση του διδάσκοντος 
και απόφαση της Κ.Ε.Α.Τ. 

11. Η αξιολόγηση της επίδοσης των μαθητών στο κάθε 
άθλημα γίνεται από τους διδάσκοντες καθηγητές Φυσι¬ 
κής Αγωγής στο κάθε Τ.Α.Δ. και καταχωρείται κάθε τρί¬ 
μηνο στην καρτέλα του μαθητή στο μάθημα της Φυσικής 
Αγωγής. Τα στοιχεία αξιολόγησης του μαθητή στόχο 
έχουν να δώσουν πλήρη κατά το δυνατό, εικόνα της επί¬ 
δοσης και της εξέλιξης του μαθητή στο συγκεκριμένο 
άθλημα. Τα στοιχεία αξιολόγησης του μαθητή στην ειδική 
καρτέλα δεν επηρεάζουν την προαγωγή ή απόρριψη του 
μαθητή, αποτελούν όμως στοιχείο και κριτήριο για την πα¬ 
ραμονή του ή όχι στο Τ.Α.Δ. Τα παραπάνω στοιχεία τίθε¬ 
νται υπόψη των γονέων ή κηδεμόνων των μαθητών, εφό¬ 
σον ζητηθούν. 

12. Απαραίτητη προϋπόθεση παραμονής του μαθητή 
του ΤΑΔ στις τάξεις (Β’ και Γ’) είναι α) η υπέρβαση του ελά¬ 
χιστου ορίου βαθμολογίας κατά τις δοκιμασίες που διε- 
νεργούνται κατά την διάρκεια και τη λήξη του διδακτικού 
έτους, β) η προαγωγή του στις τάξεις αυτές και γ) η προ¬ 
σκόμιση βεβαίωσης από τον Αθλητικό Σύλλογο στον 
οποίο έχει αθλητικό δελτίο, θεωρημένη από την τοπική 
επιτροπή της αντίστοιχης Αθλητικής Ομοσπονδίας ή την 
Αθλητική Ομοσπονδία (αν δεν υπάρχει τοπική επιτροπή) 
ότι μετείχε με την ομάδα συλλόγου σε αγώνες. 

13. Στις δοκιμασίες που γίνονται στο τέλος κάθε σχολι¬ 
κού έτους σε όλους τους μαθητές από τους διδάσκοντες 
καθηγητές Φυσικής Αγωγής μπορούν να λάβουν μέρος 
μετά από αίτηση του κηδεμόνα τους και μαθητές της ίδιας 
τάξης εκτός Τ.Α.Δ. 

14. Σε περίπτωση που μαθητής σταματήσει να φοιτά σε 
Αθλητικό Τμήμα, κατά την ένταξη του σε άλλο τμήμα του 

ιδίου ή άλλου σχολείου, όσοναφοράτη βαθμολογία ισχύ¬ 
ουν οι πάγιες διατάξεις που εφαρμόζονται σε όλα τα σχο¬ 
λεία, όσον αφορά δε τις απουσίες υπολογίζονται στο ακέ¬ 
ραιο οι απουσίες όλων των μαθημάτων εκτός από το μά¬ 
θημα της Φυσικής Αγωγής, όπου υπολογίζεται ο 
ακέραιος αριθμός που θα προκύψει όταν πολλαπλασια- 
στεί ο αριθμός των απουσιών στο μάθημα αυτό με κλάσμα 
που έχει αριθμητή τον αριθμό των προβλεπόμενων εβδο¬ 
μαδιαίων ωρών Φυσικής Αγωγής από το αναλυτικό πρό¬ 
γραμμα (κανονικού τμήματος) και παρονομαστή τον 
αριθμό εννέα (9). 

15. Μετεγγραφή μαθητή από ένα Τ.Α.Δ. σε άλλο γίνεται 
εφόσον στον νέο Τ.Α.Δ. διδάσκεται το ίδιο άθλημα. Για τη 
μετεγγραφή ισχύουν οι περί μετεγγραφών διατάξεις. Επι¬ 
πλέον απαιτείται έγκριση της Κ.Ε.Α.Τ. και ο αριθμός των 
μαθητώντου αθλητικού τμήματος να μην υπερβαίνει τους 
τριάντα (30). 

16. Απαλλαγή από το μάθημα της Φυσικής Αγωγής για 
τους μαθητές που φοιτούν σε Τ.Α.Δ. είναι δυνατόν να χο¬ 
ρηγηθεί για χρονικό διάστημα μέχρι δύο μήνες και μόνο 
μετά από βεβαίωση Δημόσιου Νοσοκομείου. Στην περί¬ 
πτωση αυτή ο μαθητής δεν είναι υποχρεωμένος να παρα¬ 
κολουθεί την καθημερινή προπόνηση, αλλά πρέπει να πε¬ 
ράσει επιτυχώς τις προβλεπόμενες δοκιμασίες μετά από 
την λήξη της απαλλαγής του. 

17. Για θέματα (προαγωγή, απόρριψη, κυρώσεις κ.λπ.) 
που δεν αναφέρονται στην απόφαση αυτή εφαρμόζονται 
οι πάγιες διατάξεις που ισχύουν γιατους μαθητές των λοι¬ 
πών Σχολείων 

ΓΕΝΙΚΕΣ ΔΙΑΤΑΞΕΙΣ 

Ο προγραμματισμός και η οργάνωση των μετακινήσεων 
των μαθητών-τριών γίνεται με ευθύνη και απόφαση του 
Προϊσταμένου Γ ραφείου Φυσικής Αγωγής σε συνεργα¬ 
σία με το Διευθυντή Β/βάθμιας Εκπαίδευσης. 

Οι συνοδοί Κ.Φ.Α. για τις παραπάνω μετακινήσεις ορίζο¬ 
νται από τον Προϊστάμενο του Γ ραφείου Φυσικής Αγωγής. 

Η απόφαση αυτή από την οποία δεν προκαλείται επι¬ 
πλέον δαπάνη για το Δημόσιο να δημοσιευθεί στην Εφη¬ 
μερίδα της Κυβερνήσεως. 

Αθήνα, 28 Σεπτεμβρίου 2000 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

□ 

Αριθ. 8026/17115/87-α (3) 

Ίδρυση και λειτουργία Λέσχης στο Τμήμα Δοκίμων Αστυ¬ 
φυλάκων Νάουσας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις της παρ. 1 του άρθρου 21 του Ν. 
1481/84 (Α-152) «Οργανισμός του Υπουργείου Δημόσιας 
Τάξης». 

2. Τις διατάξεις του Π.Δ. 149/2000 «Ίδρυση Τμήματος 
Δοκίμων Αστυφυλάκων Νάουσας». 

3. Τις διατάξεις της υπ’ αριθμ. 8000/8/2-ζ από 29.12.87 
απόφασης «Ίδρυση, οργάνωση, λειτουργία και έλεγχος 
Λεσχών της Ελληνικής Αστυνομίας», όπως τροποποιήθη¬ 
κε και ισχύει μέχρι σήμερα. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
Προϋπολογισμού, αποφασίζουμε: 


1. Ιδρύουμε Λέσχη Ελληνικής Αστυνομίας στο Τμήμα 
Δοκίμων Αστυφυλάκων Νάουσας. 

2. Η οργάνωση, η λειτουργία και ο έλεγχος της Λέσχης 
διέπονται από τις διατάξεις της υπ’ αριθμ. 8000/8/2-ζ, από 
29.12.87 απόφασης Αρχηγού Ελληνικής Αστυνομίας. 

3. Η ισχύςτηςπαρούσας αρχίζει απότη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2000 
Ο Αρχηγός 

Αν/γος ΙΩΑΝΝΗΣ ΓΕΩΡΓΑΚΟΠΟΥΛΟΣ 

□ 

Αριθ. 1736 (4) 

Τριετής απαγόρευση κυνηγίου σε καμένες δασικές εκτά¬ 
σεις, αρμοδιότητας του Δασαρχείου Τρίπολης. 


Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 258 παρ 5 του Ν.Δ. 86/69 
που προστέθηκε με το αρθ. 7 παρ. 3 του Ν. 177/75 «Περί 
αντικαταστάσεως και συμπληρώσεως διατάξεων του Ν. 
Δ/τος 86/69 «Περί Δασικού Κώδικα». 

2. Τις διατάξεις της αριθ. 414985/29.11.85 (ΦΕΚ 757 
τ.Β'/18.12.85) κοινής απόφασης του Υφυπουργού Εθνι¬ 
κής Οικονομίας και αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας», όπως αυ¬ 
τή τροποποιήθηκε με τις διατάξεις 366599/16.12.96 (ΦΕΚ 
1188/τ.Β'/31.12.96) και 294283/23.12.97 (ΦΕΚ 
68/τ.Β'/4.2.98) κοινές αποφάσεις των Υπουργών Εθνικής 
Οικονομίας και Γεωργίας. 

3. Τις διατάξεις της αρ. 99730/3482/1.8.2000 απόφασης 
Υπουργού Γεωργίας παρ. Β’ εδαφ. 1.8 «Περί ρυθμίσεων 
Θήρας για την κυνηγετική περίοδο 2000 - 2001». 

4. Την αριθ. 3037/21.9.2000 αναφορά του Δασαρχείου 
Τρίπολης με την οποία εισηγείται την απαγόρευση κυνη¬ 
γίου στις καμένες Δασικές εκτάσεις αρμοδιότητας του 
Δασαρχείου Τρίπολης. 

5. Την ανάγκη προστασίας των ειδών της άγριας πανί¬ 
δας στις καείσες εκτάσεις ώστε να επανέλθουν στα φυ¬ 
σιολογικά πριν από τις πυρκαγιές επίπεδα. 

6. Τη θετική εισήγηση της Δ/νσης δασών Αρκαδίας, 
αποφασίζουμε: 

Απαγορεύουμε το κυνήγι όλων των θηραμάτων για τρία 
(3) χρόνια, ήτοι από 29.9.2000 μέχρι 28.9.2003 στις καμέ¬ 
νες δασικές εκτάσεις αρμοδιότητας του Δασαρχείου Τρί¬ 
πολης. 

Το Δασαρχείο Τρίπολης παρακαλείται για την έκδοση 
της δασικής απαγορευτικής διάταξης Θήρας για τις κατά 
τόπους καμένες δασικές εκτάσεις. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 29 Σεπτεμβρίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στην Καρανικόλα Ειρήνη του Κων/νου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 26/ΤΚΑ/12886/19.9.2000 απόφαση Νομάρχη 
Θεσσαλονίκης, έχει χορηγηθεί στην Καρανικόλα Ειρήνη 
του Κων/νου, άδεια ασκήσεως επαγγέλματος Κοινωνικού 
Λειτουργού. 

Ο Βοηθός Νομάρχη 
Α. ΚΑΛΤΑΒΕΡΙΔΗΣ 

□ 

( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κασσέρη Ζαχαρούλα του Δημητρί- 
ου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την 26/ΤΚΑ/13131/26.9.2000 απόφαση Νομάρχη 
Θεσσαλονίκης έχει χορηγηθεί στην Κασσέρη Ζαχαρούλα 
του Δημητρίου, άδεια ασκήσεως επαγγέλματος Κοινωνι¬ 
κού Λειτουργού. 

Ο Βοηθός Νομάρχη 
Α. ΚΑΛΤΑΒΕΡΙΔΗΣ 

□ 

Αριθ. Γ1/27396 (7) 

Χορήγηση άδειας άσκησης επαγγέλματος Φυσικού 
Νοσ/μείων Ακτινοφυσικού Ιατρικής, στον Πέτκαρη 
Μάριο του Μιλτιάδη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών. 

2. Την αριθ. Α2στ/2073/83 (ΦΕΚ 280/Β/83) υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσοκομείων». 

3. Την αριθ. 14632 (ΦΟΡ) 1416/91 (ΦΕΚ 539/Β/91) κοινή 
υπουργική απόφαση «Έγκριση Κανονισμών Ακτινοπρο¬ 
στασίας». 

4. Την από 28.5.99 αίτηση του Φυσικού. 

5. Τη γνωμοδότηση της αρμόδιας Επιτροπής χορήγη¬ 


σης άδειας άσκησης του επαγγέλματος Φυσικού 
Νοσ/μείων - Ακτινοφυσικού Ιατρικής (Συνεδρίαση 6η). 

6. Το Ν. 2647/98 (ΦΕΚ231/Α/98) «Μεταβίβαση αρμοδιο¬ 
τήτων στις Περιφέρειες και την Αυτοδιοίκηση και άλλες 
διατάξεις». 

7. Το αριθ. Υ7α/οικ. 4049/12.7.2000 έγγραφο του Υ.Υ.Π., 
αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων Ακτινοφυσικού Ιατρικής στον Πέτκαρη Μάριο 
του Μιλτιάδη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 19 Σεπτεμβρίου 2000 

Με εντολή Νομάρχη 
Ο Διευθυντής κ.α.α. 

ΑΡΙΣΤΟΤΕΛΗΣ ΔΙΑΠΟΥΛΗΣ 

□ 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 779/19.5.99 (τ.Β'), που δημοσιεύθηκε η αρ. 
(2561/27.4.99) απόφαση μας και αφορά την ψήφιση 
Ο.Ε.Υ. Δήμου Τυχερού, στη σελίδα 9876, άρθρο 4 (τακτι¬ 
κές οργανικές θέσεις με σχέση εργασίας δημοσίου δικαί¬ 
ου, επιφέρεται η εξής διόρθωση: 

Από το λανθασμένο: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος Θέσεις 

ΔΕ30 Τεχνιτών 1 

ΣΥΝΟΛΑ 12 (δώδεκα) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ 16 Εργατών Γ ενικών καθηκόντων 4 

ΣΥΝΟΛΑ 5 (πέντε) 

Στο σωστό: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
Κλάδος Θέσεις 

Διαγράφεται όλη η φράση: ΔΕ 30 Τεχνιτών 1. 

ΣΥΝΟΛΑ 11 (έντεκα) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ Εργατών Γενικών Καθηκόντων 5 

Σύνολα 6 (έξι) 

ΣΥΝΟΛΟ ΠΡΟΤΕΙΝΟΜΕΝΩΝ ΘΕΣΕΩΝ: 28. 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































